RESOLUCIÓN do 30 de setembro de 2009, da Dirección Xeral de Relacións Laborais, pola que se dispón a inscrición no rexistro e a publicación, no Diario Oficial de Galicia, do acordo da comisión mixta paritaria do convenio colectivo da empresa Autoestradas de Galicia, Autopistas de Galicia, Concesionaria da Xunta de Galicia, S.A., relativo á aprobación das táboas salariais para o ano 2008 e 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 20/10/2009

Visto o acordo polo que se aproban as táboas salariais para o ano 2008 e 2009, así como os correspondentes complementos de nocturnidade e complemento de festivos, que subscribiu a comisión mixta paritaria do convenio colectivo de Autoestradas de Galicia, Autopistas de Galicia, Concesionaria da Xunta de Galicia, S.A., na xuntanza celebrada o 29 de xaneiro de 2009, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta dirección xeral
ACORDA:
Primeiro.-Ordenar a inscripción da dita revisión salarial no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Tercero.-Dispoñer a súa publicación no Diario Oficial de Galicia.
Santiago de Compostela, 30 de setembro de 2009.
Odilo Martiñá Rodríguez
Director xeral de Relacións Laborais
ANEXO I
Aprobación das táboas salariais e dos importes de complemento nocturno e de complemento de festivo definitivos do exercicio 2008
Sendo as 10.00 horas do 29 de xaneiro de 2009, iníciase sesión ordinaria da comisión mixta do convenio colectivo de Autoestradas de Galicia, S.A., nas oficinas da compañía sitas na área de peaxe de Bidueira (AG-55).
En virtude da redacción dos artigos 6º, 21º e 25º do convenio colectivo de ámbito interprovincial de Autoestradas de Galicia, Autopistas de Galicia, Concesionaria de la Xunta de Galicia, S.A., 2007-2010 (A-15508856), código de convenio 8200512, (en diante o convenio) recoñecéndose mutuamente capacidade e lexitimación suficiente, as partes que máis abaixo se citan, deciden aprobar por unanimidade os seguintes acordos:
Artigo 1º
Unha vez publicado polo Instituto Nacional de Estatística o IPC correspondente ao período decembro 2007-decembro 2008 (1,4%) e en aplicación do previsto nos artigos 21º, alínea B) e 25º, dado que a previsión de IPC utilizada no seu día (2%) resultou superior á porcentaxe acumulada no período de referencia, non procede ningunha actualización dos importes que configuran as táboas provisionais salariais, de complemento nocturno e de complemento de festivos vixentes con efectos desde el 1 de xaneiro de 2008 ata o 31 de decembro de 2008 e de aplicación en virtude do acordo desta comisión alcanzado o 15 de xaneiro de 2008, as cales, pasan a considerarse como definitivos para todos os efectos, para as categorías, conceptos e importes seguintes:
Ver referencia pdf "20500D006P014.PDF"
Artigo 2º
En aplicación do artigo 21º, alínea B) do convenio, para a suba salarial do exercicio 2009 considerarase a previsión de IPC recollida no artigo 22º, punto dous, Lei 2/2008, do 23 de decembro, de orzamentos xerais do Estado para o ano 2009, ademais das condicións que particularmente se especifican na precitada alínea B), de cuxa aplicación se deducen os conceptos, valores e importes que a continuación se relacionan:
Ver referencia pdf "20500D006P014.PDF"
Disposición derradeira
En aplicación do Real decreto 1040/1981, artigo 2º alínea E), acórdase apoderar a secretaria da comisión mixta, María Luz Veiras Nouche, para que proceda á notificación inmediata do contido desta acta á autoridad laboral competente, para efectos legais oportunos.
Sen outros asuntos que tratar, levántase a sesión sendo as 11.00 horas.
-Representantes da empresa na comisión mixta:
Constantino Castro Campos.
Director de Explotación.
DNI 32658076-P.
Alberto González Ferreiro.
Director de Administración.
DNI 32771236-P.
María Luz Veiras Nouche.
Xefa de Organización.
DNI 32792504-R.
Secretaria da comisión mixta.
-Representantes dos traballadores na comisión mixta:
Enrique Estella Ledo.
Representante dos traballadores pola provincia da Coruña.
DNI 30559070-M.
Álvaro Rodríguez Pérez.
Representante dos traballadores pola provincia de Pontevedra.
DNI 34962889-Z.
Juan Carlos Villasenin Grela.
Representante dos traballadores pola provincia da Coruña.
DNI 32780201-A.